Document ID: 32007D0128

KOMISSION PÄÄTÖS,
tehty 20 päivänä helmikuuta 2007,
päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen Unkarin ja Yhdistyneen kuningaskunnan siipikarjassa liittyvistä tietyistä suojatoimenpiteistä
(tiedoksiannettu numerolla K(2007) 510)
(ETA:n kannalta merkityksellinen teksti)
(2007/128/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
sekä katsoo seuraavaa:
(1)
Korkeapatogeenisen lintuinfluenssan H5N1-alatyypin esiintymiseen yhteisön siipikarjassa liittyvistä tietyistä suojatoimenpiteistä ja päätöksen 2006/135/EY kumoamisesta 14 päivänä kesäkuuta 2006 tehdyssä komission päätöksessä 2006/415/EY (3) säädetään tietyistä suojatoimenpiteistä, jotta estetään lintuinfluenssan leviäminen taudista vapaille alueille yhteisössä lintujen ja niistä saatavien tuotteiden kuljetusten välityksellä.
(2)
Päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen Unkarin siipikarjassa liittyvistä tietyistä suojatoimenpiteistä tehtiin 31 päivänä tammikuuta 2007 komission päätös 2007/79/EY (4) tarkoituksena vahvistaa alueet A ja B Unkarissa ja kyseisen aluejaon kesto taudin puhjettua Unkarissa.
(3)
Unkarin siipikarjassa esiintyvän lintuinfluenssan H5N1-alatyyppiä olevan taudinpurkauksen epidemiologinen tilanne edellyttää rajoitusalueiden ja toimenpiteiden keston muuttamista.
(4)
Päätöksen 2006/415/EY muuttamisesta siltä osin kuin on kyse korkeapatogeenisen lintuinfluenssan H5N1-alatyypin esiintymiseen Yhdistyneen kuningaskunnan siipikarjassa liittyvistä tietyistä suojatoimenpiteistä tehtiin 5 päivänä helmikuuta 2007 komission päätös 2007/83/EY sen jälkeen, kun Yhdistyneessä kuningaskunnassa ilmeni korkeapatogeenisen lintuinfluenssan H5N1-alatyyppiä oleva taudinpurkaus.
(5)
Yhdistyneen kuningaskunnan päätöksen 2006/415/EY puitteissa toteuttamia toimenpiteitä, mukaan luettuna mainitun päätöksen 4 artiklassa säädetty alueiden A ja B muodostaminen, on tarkasteltu elintarvikeketjua ja eläinten terveyttä käsittelevässä pysyvässä komiteassa.
(6)
Sen vuoksi päätöstä 2006/415/EY on muutettava.
(7)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2006/415/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä helmikuuta 2007.

Labels: 3
0
18
6